
[bookmark: _Toc223521020]Uvod
Predmet nabave je implementacija softvera za digitaliziranje procesa (u daljnjem tekstu Rješenje) na Rudarsko-geološko-naftnom fakultetu (RGNf / Naručitelj): pristup cjelovitoj informatizaciji procesa poslovanja visokoškolske ustanove, procesa upisa, arhive, upravljanja studentskim zamolbama, te upravljanje dokumentima prema Uredbi za uredsko poslovanje i ostalim vezanim i procesno zavisnim aplikacijama i modulima.
Nabava podrazumijeva:
· Implementaciju softvera, Rješenje za upravljanje poslovnim procesima,
· Usluge potrebne za njegovu implementaciju na hibridnoj infrastrukturi (Cloud, poslužitelj    Naručitelja)
· Operativnu podršku i brigu o sustavu tijekom trajanja ugovorenog razdoblja
· Dodatne prilagodbe Rješenja kako bi se zadovoljili svi uvjeti i potrebe Naručitelja za upravljanje poslovnim procesima Naručitelja i zakonskim propisima u RH.
· Usluga jamstva za ispravnost isporučenog Rješenja tijekom trajanja ugovorenog perioda  
[bookmark: _Toc223521021]Specifikacija predmeta nabave
Rješenje mora omogućiti centralizirano upravljanje poslovnim procesima Naručitelja. Centralni dio za administraciju sustava, služi kao integrator svih ostalih modula Rješenja. Kroz modul se vrši administracija institucionalnog dijela sustava.
Obzirom da svi korisnici sustava posjeduju elektronički identitet u sklopu AAI@EduHr sustava, Rješenje se mora integrirati sa navedenim (AAI@EduHr je autentikacijska i autorizacijska infrastruktura sustava znanosti i obrazovanja u Republici Hrvatskoj).
Rješenje mora omogućavati prijavu na sustav bez potrebe dolaska korisnika na centralnu lokaciju, tj. lokaciju Naručitelja. 
Rješenje mora imati tzv. sustav studentskog dijela, služi kao administrativni dio svih ostalih modula namijenjenih studentima. Kroz modul se vrši administracija studentskog dijela sustava.
Rješenje mora imati vezu s Urudžbenim zapisnikom, modul koji služi za elektronsko vođenje uredskog poslovanja sukladno Uredbi o uredskom poslovanju. Pismena koja se unose u sustav dobivaju potrebne atribute, i prosljeđuju se zaduženim osobama na daljnje postupanje.
Rješenje mora podržavati mogućnost opsluživanja i kreiranja višestrukih organizacijskih cjelina prema ustrojstvu Naručitelja s različitim postavkama, integracijskim parametrima i administracijskim pravima za svaku kreiranu organizacijsku cjelinu unutar sustava.
Rješenje mora obuhvaćati sveobuhvatnu i kompletnu procesnu digitalizaciju upisa studenata na svim razinama (za upise na fakultet prije početka studiranja, upis u više godine studiranja). Upisi studenata, sustav koji slijedom podataka nastalih u sustavu Postani student provodi elektronske upise studenata na fakultet. Sustav elektronskim putem komunicira sa kandidatima, prikuplja dokumentaciju, stvara ugovore, i priprema podlogu za unos u ISVU sustav te završava proces upisom studenta na željeni studij.
Detaljna specifikacija funkcionalnim zahtjevima za upis studenata se nalazi u Tablici 1 – Funkcionalni zahtjevi upisa u Obrascu tehničke specifikacije.
Rješenje mora imati modul Studentske zamolbe kao fleksibilan sustav u kojem se logikom odobravanja, i logikom uloga predefiniraju zamolbe. Svaka zamolba nakon procesa odobravanja ili odbijanja dobiva generirano rješenje, uputu o pravnom lijeku i potom se arhivira. Studentske zamolbe trebaju imati razrađene unutar funkcionalnosti uloge, prioritete, ulazne (npr. tip molbe, podaci obrasca, uneseni podaci, datoteke i izlazne parametre komentare itd., ovisno o statusu zamolbe) i izlazne (draft zapis u bazi, ažurirani zapis, generirani obrazac, validacijska poruka itd.) parametre vezano za Tablicu 2, Funkcionalni zahtjevi predaja studentskih molbi u Obrascu tehničke specifikacije.
Rješenje mora imati modul za upravljanje dosjeima studenata na Fakultetu. Sve što student tijekom školovanja prolazi zapisuje se u njegovom digitalnom dosjeu. Upravljanje dosjeima studenata treba imati razrađeno unutar funkcionalnosti uloge, prioritete, ulazne (npr. visok prioritet, upisne podatke, nove podatke OIB, akcija izmjene, parametre pretrage, ocjene itd., ovisno o sadržaju) i izlazne (novi zapis u bazi, ažurirani zapis, audit zapis, ukupan ECTS, prosjek itd.) parametre vezano za Tablicu 3, Funkcionalni zahtjevi studentskih dosjea.


Rješenje mora imati modul ljudski resursi ili integraciju s postojećim Wintask sustavom koji prati radni vijek zaposlenika kroz ustanovu i bilježi sve promjene. Kroz modul se vode ugovori, zvanja, radna mjesta, godišnji odmori, i ostali podaci koji su poslodavci obvezni voditi prema Pravilniku o sadržaju i načinu vođenja evidencije o zaposlenicima.
Rješenje mora imati modul Digitalni potpis. Modul koji automatizira proces potpisa digitalnih dokumenata kvalificiranim certifikatom. Cijeli postupak potpisa omogućuje praćenje dokumenta po fazama odobravanja.
Ponuđeno rješenje mora imati mogućnosti: vizualne prilagodbe korisničkog i administracijskog dijela sustava organizaciji Naručitelja (knjiga grafičkih standarda Naručitelja / vizualni identitet) te integracije sa postojećim sustavima i aplikacijama Naručitelja preko programskog sučelja (REST-API) za povezivanje aplikacija Naručitelja sa Rješenjem.
Rješenje mora biti smješteno na Cloud infrastrukturi vlasnika aplikacije, data centri, tier III ili IV minimalno, a Cloud mora biti u Hrvatskoj.
Upravljanje ovlastima u aplikaciji za administraciju poželjno je da se vodi kroz Active Directory ustanove Naručitelja te će se omogućiti pristupanje istom.
Za unos postojećih podataka iz prijašnjih aplikacija Naručitelj će omogućiti pristup bazama kako bi bilo moguće izvršiti migraciju podataka.
Za modul Digitalni potpis Naručitelj će pribaviti paket kvalificiranih potpisa  prema tehničkim specifikacijama Rješenja.
Ponuditelj je dužan dostaviti kao dio ponude najmanje tri reference s primjenom vlastitog softverskog rješenja u visokoškolskim ustanovama u RH i to modula za upravljanje upisima na sve razine studija, molbama studenata i vođenjem evidencije o tijeku studiranja.  


[bookmark: _Toc223521022]Isporuke i dinamika plaćanja
Traženo rješenje od početka rada treba biti skalabilno i dimenzionirano za uključenje novih modula i povećanje broja korisnika, a povećanje broja korisnika do predviđenog maksimalnog broja ne smije utjecati na performanse, funkcionalnosti i ukupan trošak korištenja rješenja.
Dinamika plaćanja će biti mjesečna po završetku implementacije koja se plaća odvojeno (definirano troškovnikom).

Rješenje je potrebno u potpunosti primijeniti u okolini Naručitelja (eng. On-Premise) i u integraciji s postojećim sustavima. Rješenje je potrebno realizirati s posebnim naglaskom na pouzdanost, skalabilnost, visoku dostupnost i sigurnost.

Korisničko sučelje ponuđenog Rješenja za prijavu uređaja u sustav i korisnički portal trebaju biti dostupni na hrvatskom jeziku, kao i sva administracijska sučelja.
[bookmark: _Toc223521025]Funkcijska specifikacija Rješenja

Zahtjevi kod integracije se odnose na postojeće tehnologije kod Naručitelja i podrške najnovijim verzijama programske podrške (operativnih sustava, baze podataka, PKI rješenja i sl.).
· Podrška za poslužiteljski operativni sustav s imeničkim servisom,
· Podrška za protokole (SAML2, OAuth, LDAP),
· Podrška za PostgreSQL i SQL bazu podataka.

· Dvofaktorska autentikacija - mogućnost dvofaktorske autentifikacije kod prijave korisnika u sustav ili u neke njegove dijelove (admin konzolu ili portal). U narednom razdoblju omogućiti podršku za javne 2-factor autentikacijske sustave (Google i Microsoft Authenticator), podrška za ADFS Multifactor
· Prijava u sustav (Enrollment), putem korisničkog imena, lozinke 
· Definiranje i nametanje politike za lozinke (Password policy)
[bookmark: _Toc223521028]Povećanje produktivnosti i korisničke postavke 
· Mogućnost postavljanja „prečaca“ sa URL vezama (tkzv. WebClip) na radnu površinu klijentskog računala
· Mogućnost zabrane promjene određenih postavki na sustavu
· Kontrola zabrane instalacije i deinstalacije programa od strane korisnika

· Podrška za siguran pristup putem SSO (Single Sign On) prijave korisnika internim portalima i web aplikacijama
[bookmark: _Toc223521030]Upravljanje datotekama
· Udaljena i centralizirana distribucija datoteka (npr. pdf dokumenata)
· Mogućnost ažuriranja i uklanjanja datoteka
[bookmark: _Toc223521031]Operativna podrška i briga o sustavu tijekom trajanja ugovornog razdoblja
Operativna podrška uključuje otklanjanje uzroka zastoja i neispravnosti u radu sustava i svih njegovih elemenata (eng. bug). Ponuditelj treba pružati uslugu po prijavi zastoja ili neispravnosti u radu od strane Naručitelja ili ovlaštenog predstavnika Naručitelja.
Operativna podrška aplikacijskog rješenja obavlja se u režimu 8x5, odnosno 8 sati svaki radni dan u godini s vremenom odziva četiri sata od prijave incidenta ili "sljedeći radni dan" za incidente prijavljene vikendom/neradnim danom, i vremenom popravka kontinuiranim do ispravka prijave.
Poslovi i aktivnosti operativne podrške obuhvaćaju praćenje i podešavanje svih parametara sustava. Ponuditelj periodički provjerava rad sustava i preventivno obavlja sve potrebne akcije kako bi sustav uvijek ispravno radio. Navedeno podrazumijeva tjedni pregled stanja sustava.
Jednom u tri mjeseca ponuditelj treba podnositi izvještaj o stanju informacijskog sustava uz prijedlog za eventualne promjene konfiguracije kako bi se osigurala pouzdanost, optimalan rad i funkcionalnost sustava. Naručitelj može zatražiti i izvanredni (ad-hoc) izvještaj o stanju sustava kojeg ponuditelj mora izraditi i dostaviti Naručitelju.
Operativna podrška i briga o sustavu obuhvaća:
· intervencije u slučajevima kada informacijski sustav ne radi prema zadanoj specifikaciji,
· intervencije na komponentama sustava primjenom zakrpa,
· intervencije vezane za konfiguracijske parametre komponenta sustava,
· kontinuirani nadzor rada softvera,
· pregled postavki sustava, pregled rada aplikacijskog poslužitelja,
· pregledavanje rada baze podataka,
· nadzor i optimizacija performansi,
· pripremu i podršku sustava za sigurnosno testiranje koje provodi Naručitelj ili ovlašteni predstavnik Naručitelja,
· redovito sigurnosno nadograđivanje sustava sa zakrpama proizvođača softvera u skladu s preporukama i dobrim praksama proizvođača.
Implementacija zakrpa (engl. patch) nužno je napraviti u roku od 2 tjedna od izdavanja zakrpe od strane proizvođača. U slučajevima pojave kritičnih sigurnosnih problema (engl. Zero-Day Vulnerability) koji bi ugrozili sustav i podatke pohranjene na sustavu zakrpe treba implementirati odmah bez odgađanja.

[bookmark: _Toc223521032]Sigurnosno testiranje
Nakon izrade svih funkcionalnosti sustava, a prije stavljanja u produkcijsko okruženje odabrani ponuditelj dužan je omogućiti Naručitelju provođenje sigurnosnog testiranja.
Postupak sigurnosnog ispitivanja podrazumijeva detekciju eventualnih sigurnosnih propusta u aplikaciji automatiziranom analizom i korištenjem specijaliziranih alata te ručne provjere sigurnosnih postavki.
Ponuditelj treba osigurati da je isporučen sustav i svi njegovi elementi u skladu s OWASP Application Security Verification Standard 3.0 - poželjno Level 3, a najmanje Level 2 (OWASP Application Security Verification Standard 3.0).
Sigurnosno testiranje obavljat će Naručitelj, a odabrani Ponuditelj dužan je omogućiti zahtijevano provođenje sigurnosnog testiranja od strane Naručitelja. Odabrani Ponuditelj sukladno rezultatima testiranja obavezan je poduzeti adekvatne mjere za ispravljanje sigurnosnih propusta u vremenu definiranom u mjeri za ispravljanje propusta.
U svrhu sigurnosnog testiranja, ponuditelj je dužan omogućiti:
· provođenje testiranja od strane Naručitelja
· sukladno rezultatima testiranja poduzeti adekvatne mjere za ispravljanje sigurnosnih propusta
· prilagodbu testne okoline koja treba biti identična produkcijskoj (pri čemu verzija aplikacije treba biti sukladna onoj koja će se koristiti u produkciji) s „root“ (administratorskim) pristupom na sustav
· korisničke račune za sve uloge koje postoje u aplikaciji
· pristup produkcijskom sustavu kako bi mogla biti izvršena provjera konfiguracija sustava s „root“ (administratorskim) pristupom
· ažurnu korisničku dokumentaciju sustava
Odabrani Ponuditelj će o svom trošku poduzeti adekvatne mjere i sigurnosne ispravke sukladno zahtjevu i u roku dogovorenim sa Naručiteljem. Naručitelj može ponoviti testiranje sve do otklanjanja i ispravljanje sigurnosnih propusta.
Osim prije inicijalnog postavljanja aplikacije u produkcijsku okolinu, testiranje će se provoditi: periodički (minimalno jednom godišnje za vrijeme trajanja ugovora) te izvanredno (na zahtjev, u slučaju veće nadogradnje sustava ili u slučaju sigurnosnog incidenta).
[bookmark: _Toc223521033]Usklađenosti s općom uredbom o zaštiti osobnih podataka (GDPR)
Isporučena usluga mora biti u skladu s Općom uredbom o zaštiti osobnih podataka (Uredba (EU) 2016/679) te primjenjivati metode i principe dizajna sustava i zaštite osobnih podataka koje Uredba propisuje.





[bookmark: _Toc223521034]Vlasništvo nad izvornim kodom i korisnička dokumentacija
Vlasništvo nad izvornim kodom je u potpunosti u vlasništvu Ponuditelja, tehničkom i korisničkom dokumentacijom Ponuditelj je obvezan, nakon uspješne primopredaje sustava sa svim traženim funkcionalnostima, prenijeti na Naručitelja i pripadajuću dokumentaciju programskog rješenja.
Ponuditelj je obavezan predati Naručitelju korisničku dokumentaciju koja uključuje:
· funkcionalnosti sustava - popis ključnih funkcionalnosti i namjena (opis funkcionalnosti)
· nefunkcionalni opis sustava - računalna platforma (klijentska razina, poslužiteljska razina), performanse i raspoloživost, sigurnost, komunikacija s vanjskim sustavima, dizajn sučelja i slično
· upute za administratore sustava
· upute za korisnike - upute za različite uloge korisnika
[bookmark: bookmark51][bookmark: _Toc223521035]Komunikacija na implementaciji i nadzor provedbe ugovora
Naručitelj će kontinuirano pratiti provedbu ugovorene usluge te je stoga odabrani ponuditelj dužan omogućiti Naručitelju pravovremeni i redoviti uvid u sve aktivnosti koje će se provoditi po ugovoru sklopljenom na temelju ovog procesa nabave. Nadalje, odabrani Ponuditelj treba Naručitelju omogućiti neposredan uvid u rad stručnjaka i rezultate u svakom trenutku provedbe ugovorenih usluga.
Naručitelj će za potrebe razvoja sadržaja i praćenja napretka provedbe osigurati potrebnu računalnu infrastrukturu za produkcijsku i testnu okolina, koja će Ponuditelju omogućiti redovno dostavljanje sadržaja u razvoju.
Naručitelj će osigurati i zahtijevati propisani kanal komunikacije između tehničkih osoba radi preuzimanja zahtjeva za izmjenama i ispravkama uočenih grešaka ili nedostataka u izrađenom sadržaju.
Praćenje napretka provedbe od strane Naručitelja odvija se putem i redovitog izvještavanja putem redovitih status sastanaka imenovanih voditelja ili koordinatora Naručitelja i Ponuditelja, minimalno jednom u dva tjedna tokom implementacije rješenja ili prema stvarno iskazanoj potrebi.
Neposrednim uvidom u rad stručnjaka i rezultate u svakom trenutku provedbe ugovorenih usluga, Naručitelj će pratiti napredak provedbe ugovora.
Po uvidu Naručitelja u rad odabranog ponuditelja, Naručitelj ima pravo dati komentare na rad i rezultate odabranog Ponuditelja. Odabrani Ponuditelj dužan je usvojiti komentare u postavljenom roku definiranom u skladu s dogovorom s Naručiteljem.





